Referat fra repræsentantskabsmøde d. 3.deecember 2019.12.07

Tilstede: Jan (motion/FU) Jens (FU) Grith og Kirsten(gymnastik) Kai (badminton) Merethe og Jens Ove (petanque) Erik (håndbold) Paw og Harrie (fodbold) Rene og Bent (tennis) Flemming Mølgaard (foreningskonsulent DGI) og Lene (DGI)

Dagsorden:

1.            Valg af dirigent.

2.    Godkendelse af referat fra seneste repræsentantskabsmøde.

3. Snak om strukturen i foreningen og brug af hovedforeningen.

4. Brug af nogle af hovedforeningens midler til forskønnelse og forbedringer på anlægget.

5. Oplæg om distribuering af klubbladet

6. Brabrandhallen har 50 års jubilæum i 2020 og Den Nye Brabrandhal har 25 års jubilæum. Skal det markeres og hvordan?

7. Status på nedlæggelse af svømmeafdelingen.

8. Nyt fra afdelingerne og FU.

9. Eventuelt.

**Pkt. 1**. Flemming Mølgaard fra DGI blev valgt som dirigent

Referent. Kirsten fra gymnastikafdelingen

**Pkt.2.** Delvis godkendt, da Kirsten glemte den skriftlige del af gymnastikafdelingens sidste møde.

**Pkt. 3.** (Se særskilt referat)

**Pkt. 4** (Her stikord fra diverse forslag**)**

* Fælles logo
* ”Velkommen til Brabrand” skilte
* Forskønnelse af forhallen.
* Infoskærm i forhallen (Grith undersøger)
* ?

**Pkt. 5.**

Paw har ud fra at have kontaktet forskellige folk, bl.a. fra menighedsrådet og Jakob Lundsgaard lavet nogle beregninger i forhold til, hvordan prisen vil blive, hvis man husstandsomdeler det i Engdalskolens og Sødalskolens distrikt. Evt. i samarbejde med menighedsrådet i Brabrand-Årslev.

Bladet kunne eventuelt indeholde en rubrik med, hvad sker der de næste tre måneder.

Paw har efter oplægget fået mandat til at gå videre på projektet.

Flemming Mølgaard fortæller at fotoreglerne er lempet, så man ikke længere skal have samtykke for at bringe billeder med personer på i f.eks. klubbladet

Pkt. 6.

Tennis har også et jubilæum oven i købet 100 år.

Der er stemning for, at det skal markeres med et fælles arrangement. Der skal nedsættes et udvalg, Jan og Jens (FU) vil godt være med i et udvalg. Grith melder sig også. Der skal flere med i udvalget, alle afdelinger opfordres til at tænke på, hvem de vil spørge om at være med i sådan et udvalg. Inden jul skal Jens have besked om, hvorvidt ens afdeling vil være med eller ej. Udvalget mødes i januar. Jens indkalder til møde.

Grith vil gerne komme med oplæg i forhold til pris på lys og lyd

**Pkt. 7.**

Svømmeafdelingen har nedlagt sig selv og flyttet aktiviteterne til Nordgården IF, men økonomien er stadig ikke afklaret.

**Pkt. 8**

Gymnastik

Kommet godt i gang med sæsonen. Enkelte instruktører er stoppet, men der er fundet nye.

Der er afholdt foreningsaften med ca. 30 deltagere, Der var foredrag med en fra lokalarkivet. Han fortalte om Brabrand gennem tiderne. Ca. 12 personer fik uddelt idrætsmærket.

I går havde vi julefælles træning med Thor Fabian (instruktør udefra) med ca. 55 deltagere efterfulgt af oste bord og amerikansk lotteri.

Jaka. Entreprenør firmaet Enggaard er kommet med nyt oplæg, som klart er mere tiltalende end det, de kom med tidligere, hvor de følte, at de var gemt væk i kælderen. I dette oplæg, er de fortsat i kælderen, men der er blevet mere åbent i kraft af vinduer fra en atriumgård i forbindelse med lejligheder. Enggaard ønsker at vi nu kommer med et udspil i forhold til prisen. Vi har møde med Paw i morgen, d. 04.12, hvor vi håber at blive mere afklaret i forhold til, hvad vi kan komme med af udspil, og hvad der er realistisk for os.

Ved kommende generalforsamling genopstiller Kirsten Holmgaard ikke, så de mangler én til at stå for voksenholdene. Team kommunikation er også lidt ”nede i gear”, så der mangler de også folk.

Opvisning lørdag d. 28. marts. Tak til badminton og fodbold for at trække sig med lidt kort varsel.

Basket

Ikke noget nyt, men de har problemer med fremmøde

Motion

Løberne er ca. 25. De deltager i mange løb og vægter det sociale højt. Cykeldelen eksisterer stort set ikke mere.

Pentanque.

Træner i drivhuset i Egå. Ca. én gang om måned har de turneringen, hvor de inviterer andre klubber.

Der er dog stadig en gruppe, der spiller på banerne ved hallen en - to gange om ugen.

De har ønske om at kunne få tilskud til varme fra kommunen til drivhuset i Egå. Flemming Mølgaard tror det er tvivlsomt om de kan få tilskud, men mener det er værd at forsøge.

Der arbejdes på etablering af faste baner på området bag hallen.

Tennis

Har i bestyrelsen haft en teamdag i hallen. En meget vellykket dag med bl.a. afstemning af ambitioner. Der er lavet årshjul, hvor der også står, hvem der er ansvarlig for de enkelte aktiviteter

En del diskussion om, hvorvidt de skal blive ved at være med i tennisforbundet. Melder de sig ud kan man ikke kan spille turnering i dette regi. Delte meninger om dette i afd.

Paddeltennis er i afdelingens overvejelser.

100 års jubilæum i 2020.

Fodbold

Er blevet kåret til årets fodboldklub i Østjylland og går videre i normeringen sammen med vinderne fra andre regioner. Stor stolthed over dette. Blandt årsagerne nævnes, at de har fået flere til at spille fodbold. Dette skyldes diverse gode tiltag. Kunstgræsbanen er også en del af succesen. Har også fået en rekruteringsproces i forhold til de nye små fodboldspillere og trænerne til denne aldersgruppe.

De har fået to små mål fra kommunen uden at have søgt om dem.

Arbejder på at få bygget et skur i forbindelse med kunstgræsbanen. Den givne byggetilladelse er dog udløbet, så der skal søges en ny. Fodbold holder kontakt med petanque ang. bygning af skur, da det har indflydelse på deres anlæggelse af faste baner

U18 piger rykket op i liga 1.

Julestævnet afholdes som altid den sidste weekend inden jul.

Badminton

Har i efteråret sammen med DGI lavet tre gange med ”miniton” lørdag morgen.

Fortsat tilgang af unge spillere.

Fået mange nye spillere i b-truppen. Har ikke længere baner nok. Overvejer at oprette en c-trup.

Alle tider booket op.

Håndbold.

Erik var desværre gået, inden vi nåede til dette punkt, så der er ikke nyt fra håndboldafdelingen

FU

Fået tilbud fra DGI om Krolf. Har dog svært ved at finde et sted til anlæggelse af baner?

**Pkt. 9. evt.**

Lene fra DGI fortalte om et projekt hun er med i for at få flere unge kvinder med foreningslivet.

Flere afdelinger mangler at sende materialer til Kai vedr. vores nye hjemmeside

Jens gør opmærksom på, at Andreas Rask kommer og holder oplæg om frivillighed i hallen d. 23. jan. Gør endelig reklame for arrangementet i jeres afdelinger.

Husk nytårskur i hallen kl. 11-15 og husk også at reklamere for det i de enkelte afdelinger

Næste møde, der samtidigt er generalforsamling er tirsdag d. 10. marts. 2020.

**Punkt 3**. Hermed et kort referat fra punkt 3:

Flemming startede med at gennemgå foreningens struktur og de opgaver, der ligger de forskellige steder. Han havde udformet en meget fin plakat med en flot oversigt (ligger på kontoret). Herefter blev vi inddelt grupper, der skulle komme med deres bud på, hvad vi vil med foreningen i fællesskab og, hvad vi forventede af FU.

Alle grupperne lavede en plakat med deres ideer/visioner. Vi gennemgik disse plakater i plenum til sidst og skulle så lave en prioritering af de indkomne forslag.

Følgende ting blev sat op på plakaterne her i prioriteret rækkefølge:

* Tovholder på fælles aktiviteter Eks. jubilæum, logo, cafe, klubblad, rengøring, fælles klubdag.
* Infoskærm i forhallen. Evt. inddelt i felter både til hver afdeling og evt. eksterne.
* Samarbejde og koordinering mellem afdelinger.
* Fælles indgang/adgangs forhold.
* Kontakt til myndigheder vedr. alt om hallen og anlægget.
* Samlet kontakt udadtil vedr. henvendelser om aktiviteter og lign.
* Fælles medlemssystem, kan give stordrift fordele, evt. rabat når man er medlem i flere afdelinger.
* Adgang til fælles fysiske rammer.
* At hente inspiration. Netværk ved at trække på i de andre afdelinger.

Der blev snakket om, hvordan vi kom videre i processen. FU følger op på det i januar. Et forslag kunne være en ”foreningsdag” i løbet af foråret. Her kunne der arbejdes videre med ideerne. Vi håber Flemming Mølgaard kan være med